เงินบาทเปิดตลาด 32.52/54
ธนาคารซีไอเอ็มบีไทย รายงาน เงินบาทเปิดตลาดที่ 32.52/54 ค่อนข้างทรงตัวจากวานนี้
1 มิ.ย. 2553

ธนาคารซีไอเอ็มบีไทย รายงาน เงินบาทเปิดตลาดที่ 32.52/54 ค่อนข้างทรงตัวจากวานนี้
นักบริหารเงิน ธนาคารซีไอเอ็มบีไทย ระบุว่า เช้านี้เงินบาทเปิดตลาดที่ระดับ 32.52/54 บาท/ดอลลาร์ ทรงตัวจากตอนปิดตลาดวานนี้ และจนถึงขณะนี้เงินบาทก็ยังค่อนข้างทรงตัว
ส่วนค่าเงินสกุลต่างประเทศอื่นๆที่สำคัญ ค่าเงินเยน เปิดตลาดเช้านี้ที่ระดับ  90.95 เยน/ดอลลาร์ ส่วนค่าเงินยูโร เปิดตลาดเช้านี้ที่ระดับ 1.2253 ดอลลาร์/ยูโร อ่อนค่าลงมาเล็กน้อย 
สำหรับประเด็นวันนี้ คนยังจับตาการอภิปรายไม่ไว้วางใจ นอกจากนี้ วันอังคาร มีการรายงานตัวเลขเศรษฐกิจสหรัฐ ได้แก่ กระทรวงพาณิชย์สหรัฐเปิดเผยค่าใช้จ่ายด้านการก่อสร้างเดือนเม.ย., สถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนพ.ค. และ ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 30 พ.ค. 
นักบริหารเงิน ประเมินกรอบการเคลื่อนไหวของค่าเงินบาทระหว่าง 32.50-32.60 บาท/ดอลลาร์